Kitab At-Tauhid: The Book of Monotheism (Arabic and English) كتاب التوحيد:Muhammad bin Abdul Wahhab:Book : Noorart
Kitab At-Tauhid: The Book of Monotheism (Arabic and English) كتاب التوحيد
Dimensions: (6" x 8.7" x .5")
Item Weight: .795 pounds
Noorart Code: BKBKMOE Die beste wiskunde-apps vir tieners | Solidariteit Helpende Hand
Daar is meer as 20 miljoen aktiewe slimfone in Suid-Afrika en navorsing wat in 2013 gedoen is, het bevind dat nagenoeg 90% van slimfooneienaars in Suid-Afrika apps aflaai, maar om jou selfoon te gebruik om jou wiskunde punte te verbeter is nog ’n volksvreemde gedagte. Nietemin het Solidariteit Helpende Hand se Skoleondersteuningsentrum (SOS) die volgende wiskunde-apps gekry wat die grootste moontlikheid het om jou slimmer te maak.
Die bekendste app (wat ook deur die V.A.W. in hulle opleiding gebruik word) is GeoGebra. GeoGebra is ’n gratis, dinamiese program wat meetkunde, algebra, sigblaaie en statistiek maklik maak vir die gebruiker.
Alle grafieke, tabelle en algebra is gekonnekteer en dinamies
Ouderdomme 12 – 22+ jaar
Windows, Mac OS X, Linux, Android, Windows OS
Hierdie app skep ingewikkelde meetkundige konstruksies en dit kan verander word deur bloot aan die skerm te raak. Hierdie interaktiewe program laat leerders toe om raaklyne en sirkels van krommings en/of ’n kombinasie hiervan te skep.
Skep jou eie meetkundige konstruksies op jou foon
Ouderdomme 12 – 18 jaar
Mathspace is soos geen ander aanlyn leerprogram nie. Dit is ontwikkel deur onderwysers en programmeerders om alles te bied wat onderwysers nodig het om te onderrig, en alles te bied wat leerders nodig het om te leer. Dit bevat oefeninge en interaktiewe simulasies wat leerders in staat stel om wiskundeprobleme end-uit op te los met stap-vir-stap verduidelikings.
Android, iPad en rekenaargedrewe (Benodig iOS5 of hoër)
DragonBox+ maak dit moontlik vir leerders om te leer terwyl hulle speel. Leerders leer algebraïse vergelykings teen hulle eie tempo met hierdie app. Die app is in skole in Frankryk en Norweë getoets en leerders het ’n duidelike verbetering in hulle begrip van basiese wiskunde getoon. Meer belangrik is dat daar ’n positiewe verandering in die leerders se gesindheid teenoor wiskunde gekom het.
Speletjie wat wiskunde vaardighede aanwakker
$5.99 (ongeveer R100)
ExploreLearning Gizmos is die wêreld se grootste versameling onderwys simulasies vir graad 3 – 12. Leerders kan dit gebruik om verskeie “wat-as”-eksperimente te doen om sekere onderwerpe beter te verstaan.
Verduidelik Wiskunde, Wetenskap en Fisika
Ouderdomme 6 – 18 jaar
WileD Math behandel ’n verskeidenheid onderwerpe soos algebra, meetkunde, Pythagoras, grafieke, vierkantswortels, persentasies, ongelykhede en vele meer. Leerders kan op ’n digitale swartbord werk, grafieke trek en selfs ’n paar speletjies speel.
Verduidelik Algebra en ander wiskunde
Ouderdomme 12 – 16 jaar
Skryf met die hand jou wiskunde vergelyking en laat MyScript MathPad dit vir jou digitaal maak. Resultate kan as LaTeX* of MathML weergegee word.
200 karakters kan herken word
Probability Tools beproef geluk of liewer waarskynlikheid met behulp van dobbelstene, muntstukke en tolle. Die interaktiewe speletjie stel kinders in staat om die grootte van elke seksie te verander om die waarskynlikheid te beproef.
Beproef jou geluk met waarskynlikheidsomme
Ouderdomme 10 – 18 jaar
$1.99 (ongeveer R35)
Die program is ontwerp om leerders te help om interessante tegnieke toe te pas om berekeninge baie vinniger te maak. Dit is ’n goeie program om leerders te help om maaltafels vinnig en akkuraat te leer.
Oefeninge vir wiskunde probleme
Ouderdomme 8 – 13 jaar
Helpende Hand bring gemeenskap saam na bejaarde-tragedie
← Kleuters kuier by ouetehuis in Sunnyside
Jou kind se ‘Vrees vir syfers’ is moontlik ‘n erkende angstoestand →